paragraph_text: Skoro cijeli jugozapadni front Crvene armije bio je u njemačkom okruženju (po njemačkim tvrdnjama bilo je 665 000 zarobljenih crvenoarmejaca). Međutim, okruživanje Kijeva nije bilo potpuno, pa su manje skupine vojnika Crvene armije uspjele pobjeći i nakon što su se njemačka "kliješta" susrela istočno od grada, uključujući i stožere maršala Semjona Buđonija, maršala Semjona Timošenka i komesara Nikite Hruščova. Zapovjednik jugozapadne fronte Mikhail Kirponos ostao je iza neprijateljskih linija i poginuo je pri pokušaju proboja.